Държавен вестник, бр. 18, 2006 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  18
в) номера на следственото дело или дозна-
нието;
г) номера на прокурорската преписка;
д) номера на физико-химичната експертиза;
е) името на лицето, от което са иззети нар-
котичните вещества, неговата националност/
гражданство и ЕГН/ЛНЧ;
ж) датата и мястото на изземване на нарко-
тичното вещество;
2. заверено копие от физико-химичната екс-
пертиза.
(2) При предаването на наркотични вещест-
ва над 1 кг освен документите по ал. 1 се прила-
га и постановление на наблюдаващия прокурор
за унищожаване на остатъка в съответствие с
чл. 91, ал. 2 ЗКНВП.
Чл. 13. (1) Предаването и приемането по
чл. 11 се извършват след претегляне на пакети-
те, съдържащи наркотично вещество, и съста-
вяне на предавателно-приемателен протокол
съгласно приложение № 2.
(2) Предавателно-приемателният протокол
се съставя в два еднообразни екземпляра, под-
печатани с печат на ЦМУ. Единият екземпляр
се прилага към преписката на органите на до-
съдебното производство, а другият се съхраня-
ва в ЦМУ.
Чл. 14. (1) Данните за обектите, съхранявани
в специализирания склад на ЦМУ, се съхраняват
и върху електронен носител на информация.
(2) Предавателно-приемателните протоко-
ли, копията на протоколите от експертизите,
останалите документи и електронните носите-
ли на информация, свързани с приемането, съх-
раняването, предоставянето за научни и обра-
зователни цели, както и протоколите за унищо-
жаване на наркотични вещества се съхраняват
при условия и по ред, определени със заповед
на директора на Агенция “Митници”.
Чл. 15. При необходимост от извършване на
допълнителни процесуални действия в досъдеб-
ното и съдебното производство, включително
предявяване на приети за съхраняване нарко-
тични вещества, те се получават в ЦМУ от упъл-
номощен от съответния орган служител.
Чл. 16. (1) Иззетите наркотични вещества с
маса под 1 кг и представителните проби от коли-
чествата с маса над 1 кг се съхраняват до влизане
в сила на присъдата или до изтичане на давнос-
тните срокове за погасяване на наказателното
преследване, след което се унищожават.
(2) Наркотичните вещества с маса над 1 кг,
от които са взети представителни проби и е
извършена физико-химична експертиза на ос-
нование на постановление на съответния наб-
людаващ прокурор, се предават на съхранение
в специализирания склад на ЦМУ и в срок 6
месеца се унищожават въз основа постановле-
нието на прокурора.
Чл. 17. Ежегодно до 31 януари директорът
на Агенция “Митници” назначава комисия,
която извършва проверка на наличността, на-
чина на съхраняване и на документацията от-
носно наркотичните вещества и представител-
ните проби, съхранявани в специализирания
склад на ЦМУ.
Чл. 18. Редът за съхраняване по тази глава
се прилага и за иззетите прекурсори по чл. 98,
ал. 2 ЗКНВП.
Г л а в а  п е т а
УНИЩОЖАВАНЕ НА НАРКОТИЧНИ ВЕ-
ЩЕСТВА И ПРЕДСТАВИТЕЛНИ ПРОБИ ОТ
ТЯХ, СЪХРАНЯВАНИ В ЦМУ
Чл. 19. На унищожаване подлежат наркотич-
ни вещества и представителни проби от тях,
съхранявани в ЦМУ, за които има влязла в сила
присъда или издадено постановление от наб-
людаващия прокурор.
Чл. 20. (1) Унищожаването на наркотични
вещества и представителни проби от тях се из-
вършва чрез изгаряне при спазване изисквани-
ята на Закона за управление на отпадъците и
подзаконовите нормативни актове по прилага-
нето му.
(2) Когато унищожаването чрез изгаряне е
неприложимо, използват се други методи, га-
рантиращи необратимата деструкция на нар-
котичните вещества, при спазване изисквания-
та на ал. 1.
(3) Унищожаването се извършва от лица,
притежаващи:
1. разрешение по чл. 37 от Закона за управ-
ление на отпадъците, или
2. комплексно разрешително, издадено по
реда на глава седма, раздел II от Закона за
опазване на околната среда за съответните
отпадъци с код и наименование по приложе-
ние № 1 към чл. 5, ал. 1 от Наредба № 3 от
2004 г. за класификацията на отпадъците (ДВ,
бр. 44 от 2004 г.).
Чл. 21. (1) За всяко унищожаване директо-
рът на Агенция “Митници” определя комисия
съгласно чл. 95, ал. 2 и 3 ЗКНВП.
(2) Министерството на вътрешните работи
осигурява охраната по време на всички опера-
ции, свързани с унищожаването.
(3) Информация, свързана с унищожаване-
то на наркотични вещества, се предоставя и
разпространява само в деня на унищожаването
от пресцентъра на Агенция “Митници”.
Чл. 22. За унищожаването се съставя прото-
кол в 5 екземпляра, подписани от всички чле-
нове на комисията.
Чл. 23. Редът за унищожаване по тази гла-
ва се прилага и за прекурсорите по чл. 98, ал. 2
ЗКНВП.
ДОПЪЛНИТЕЛНИ РАЗПОРЕДБИ
§ 1. Централното митническо управление
предоставя на Националната служба по нарко-
тичните вещества при Министерството на здра-
веопазването за всяко тримесечие информация
относно видовете и количествата приети на